Kui isiklikumalt, siis olen kokku puutunud netivägivalla kõige vastikuma poolega: räige sõim, ähvarduskirjad ja just selliste kuulujuttude a la "N. on valetaja, laimaja silmakirjatseja, manipulaator, ärakasutaja, teeb igasugu alatusi ja inetusi" levitamine sõprade seas.  Selle tulemuseks on, et uskujad lähevad jutulevitajaga kaasa, igaüks paneb midagi omalt poolt juurde vastavalt oma fantaasia lennukusele ja keegi ei julge lõpuks enam kedagi  usaldada.  Kuidas selliste asjadega toime tulla ja neid vältida - mina ei teagi.  Enda jaoks lahendasin asja sedasi, et enam lihtsalt ei blogi. Pole mulle vaja probleeme, millega ma hakkama saada ei oska.